મોદીએ વડોદરામાં પોતાના ઉમેદવારી પત્ર ભરતી વખતે આપેલા સોગંધનામામાં પત્ની તરીકે જશોદાબેનના નામનો ઉલ્લેખ કર્યો હતો. અત્યાર સુધી મોદી આ સંબંધનો ઇનકાર કરતા આવ્યા હતા, જોકે મોદીએ આ વખતે પહેલીવાર તેમને પત્ની માન્યા અને તેમનું નામ ઉમેદવારી પત્રમાં રજૂ કર્યું. મોદીની પત્નીનો દરજ્જો મળતો જ જશોદાબેનની સુરક્ષા પર પણ સવાલ ઉઠવા લાગ્યા છે. આવામાં જો મોદી દેશના વડાપ્રધાન બને છે તો જશોદાબેનને અને તેમની માતા હીરાબેનને એસપીજીની સુરક્ષા મળશે, પરંતુ આ સુરક્ષા તેમના સાદા જીવનમાં ખલેલ પહોંચાડી શકે છે.